SVI คาดกำไรไตรมาส3/61โตเด่น 174% แนะซื้อเป้า 6.60 บาท
SVI คาดกำไรไตรมาส3/61โตเด่น 174% แนะซื้อเป้า 6.60 บาท
17 ต.ค. 2561

บล.ฟินันเซีย ไซรัส ระบุในบทวิเคราะห์วันนี้(17ต.ค.61) ว่า  บริษัท เอสวีไอ จำกัด (มหาชน) หรือ SVI คาดกำไรสุทธิไตรมาส3/61อยู่ที่ 219 ลบ. (-19.2% เทียบไตรมาสก่อนหน้า, +173.8% เทียบช่วงเดียวกันของปีก่อน) หากไม่รวมกำไรอัตราแลกเปลี่ยน กำไรปกติจะโต +5.8% เทียบไตรมาสก่อนหน้า และ +200% เทียบช่วงเดียวกันของปีก่อนจากฐานที่ต่ำในปีก่อน ปัญหาขาดแคลนวัตถุดิบที่คลี่คลายลง การเติมเครื่องจักรใหม่ต่อเนื่อง และเงินบาทที่อ่อนค่ากว่าไตรมาส2/61
แม้คำสั่งซื้อยังแข็งแกร่ง แต่คาดกำไรไตรมาส4/61 จะชะลอตามฤดูกาล ยังคงคาดการณ์กำไรทั้งปีนี้ที่ 736 ลบ. +50% เทียบช่วงเดียวกันของปีก่อนและปีหน้า 885 ลบ. +20% เทียบช่วงเดียวกันของปีก่อนแนะนำซื้อ ราคาเป้าหมายปี 2019 เท่ากับ 6.60 บาท